cyanic-selkie/wikianc huggingface dataset:
Saltarello
På 1400-tallet ble det skrevet flere dansebøker, blant andre Arte Saltandi & Chorea Ducendi (F-Pn f. Ital, 972). Termen saltare fortrengte på den tiden danzare og koreografien viser fire ulike danser, i økende tempo: bassadanza, quadernaria (også kalt salterello tedesco), den egentlige salterello og piva. Arte Saltandi beskriver hovedsakelig hvordan disse fire dansene kan kombineres, men inneholder framfor alt tilhørende notemateriale.
Pierre Dansereau
Pierre Dansereau (født 5. oktober 1911, død 28. september 2011) var en canadisk botaniker og økolog. Han regnes som en av grunnleggerne av moderne økologi. Autorforkortelsen er Dans.
Mecklenburg-Vorpommerns landdag
Mecklenburg-Vorpommerns landdag (tysk: Landtag Mecklenburg-Vorpommern) er parlamentet i den tyske delstaten Mecklenburg-Vorpommern. Landdagen vedtar delstatens lover og velger delstatens regjeringssjef, kalt ministerpresident. Det første valget til landdagen ble avholdt 14. oktober 1990 og valgperioden er fra 2006 seks år. Landdagen holder sine møter i Schwerin slott.
Valget i 2021
Valget til parlamentet i 2021 ga følgende resultat:
Dorcus ratiocinativus
Dorcus ratiocinativus er en bille som hører til familien hjortebiller (Lucanidae) i gruppen skarabider (Scarabaeoidea).
Levevis
Larvene utvikler seg i morken ved av løvtrær. De voksne billene er aktive på sommerdager.
Utbredelse
Arten er utbredt i det nordlige India, Nepal, Bhutan, Bangladesh og Tibet.
Reservebaronen (operette)
Reservebaronen (originaltittel Der Juxbaron) er en operette fra 1913 av den tyske komponisten Walter Kollo.
På norske scener
Operetten har blitt oppført flere ganger i Norge. Tidlig på 1900-tallet spilte August Schønemann en av de bærende rollene.
I 1934 var operetten på norgesturné, og ble blant annet oppført i Brekkeparken i Skien.
I 1941 oppførte Carl Johan Teatret operetten, i regi av Herbert Herding. Hovedrollen var i denne versjonen omdøpt fra «Hans von Grabow» til «Hans von Castenskjold», og ble spilt av Arne Bang-Hansen. Hans kone «Hilde» ble spilt av Ellen Nicola, og svigermoren (Hildes mor) ble spilt av Lalla Carlsen.
Kuriosa
I 1933 benyttet Finn Bø tittelen Reservebaronen som utgangspunkt for en revyvise som var harselas over den norske diplomaten Fritz Wedel Jarlsberg. Revyvisen Reservebaronen ble fremført av Viktor Bernau i forestillingen Det ligger i luften.
Folkerepublikken Kinas utenriksministerium
Folkerepublikken Kinas utenriksministerium er det regjeringsorgan i Folkerepublikken Kina som har utøvende myndighet for anliggender vedrørende landets forbindelser til andre land i verden. Det er underordnet Folkerepublikken Kinas statsråd.
Ministeriets hovedkontorer er i bydistriktet Chaoyang i Beijing. Det forestår kontakten til andre lands ambassader og sender ut diplomater til andre land, det forestår forhandlinger og undertegner multilaterale og bilaterale avtaler. Det representerer landets interesser i FN og i andre internasjonale organisasjoner.
Total Drama World Tour
Total Drama World Tour er en kanadisk animert reality-TV sesong, og er den tredje sesongen i Total Drama-serien. Den hadde premiere på Cartoon Network i USA 10. juni 2010 og siste episode ble sendt 24. april 2011.
Secret Dreams and Forbidden Fire
Secret Dreams and Forbidden Fire er det sjette studioalbumet til Bonnie Tyler utgitt i 1986. Albumet nådde 24.-plass på salgslistene i Storbritannia og bare 106.-plass i USA, men til tross for dette gjorde albumet stor suksess i Europa og da særlig på kontinentet.
Total Drama World Tour
Handling
15 tidligere Total Drama deltagere og 2 nye skal reise i et falleferdig fly verden over og kjempe mot hverandre på tre lag i forskjellige utfordringer. Den som står igjen til slutt vinner 1 million dollar.
Secret Dreams and Forbidden Fire
I likhet med sin forgjenger ble albumet produsert av Jim Steinman og inneholder fire av hans sanger. Blant dem er «Ravishing,» duetten «Loving You's a Dirty Job but Somebody's Gotta Do It» (med Todd Rundgren) og hitlåten «Holding Out for a Hero», som ble skrevet av Dean Pitchford og Jim Steinman for kinosuksessen Footloose fra 1984.
Sporliste
Sangen «Under Suspicion» (skrevet av Tyler, Paul Hopkins og Peter Oxendale) var inkludert på kassett versjonen av albumet og som B-side på «Loving You's a Dirty Job ...» samt «If You Were a Woman» singlene.
«Before This Night Is Through» var ikke inkludert på LP versjonen av albumet.
Til tross for at dette albumet ble utgitt etter The Wrestling Album, var en instrumental versjon av «Ravishing» brukt som temasang i CBS sin animasjonserie, Hulk Hogan's Rock 'n' Wrestling fra 1985 til 1987.
Henry Bronken
Henry Bronken (født 29. september 1975) er en norsk tegneserieskaper, illustratør og forfatter bosatt i Elverum. Bronkens tegninger og tegneseriene hans er humoristiske, men har ofte et realistisk utgangspunkt.
Parallelt med utgivelser på etablerte forlag har Bronken produsert en rekke egenproduserte fanziner. Han har også hatt tegneserier på trykk i en rekke antologier, blant annet Smult og Forresten. I kortformatsseriene har han ofte benyttet sine egne gjennomgangsfigurer Deppedust og Lykketosk.
Høsten 2013 debuterte Bronken som barnebokforfatter med boka Venner på Cappelen Damm. Han er også gitarist og vokalist i bandet Soundmaster 40.
Ole Berner
Ole Berner (født 17. mai 1874 i Christiania, død 22. desember 1944 i Aker) var en norsk lege.
Berner var sønn av venstrepolitiker og kvinnesaksforkjemper Hagbart Berner. Han ble cand.med. ved Det Kongelige Frederiks Universitet i 1900 og ble dr.med. i 1913 på avhandlingen Die Cystenniere: Studien über ihre pathologische Anatomie. I 1924 ble han medlem av Det Norske Videnskaps-Akademi. Han var prosektor ved Ullevål sykehus fra 1926. Fra 1940 til 1943 var han bestyrer av Rikshospitalets patologisk-anatomiske institutt.
Inger Austveg
Inger Austveg (født 12. mai 1915, død 30. juli 1999) var en norsk forfatter. Hun skrev både for barn, ungdom og voksne, og flere av bøkene hennes er oversatt til andre språk.
Hun debuterte som barnebokforfatter i 1950 med Risle-Rasle, senere kom barnebøkene Dag, Lurvenøste og stuperen (1955), Lurvenøste krysser Kattegat (1957), Fnugg (1958) og Spenning i Paris (1968). Sammen med forfatterkollega Ruth Nissen-Drejer skrev hun en romanserie for ungdom som handler om den unge sykepleieren søster Jorun, den første kom i 1954 med tittelen Søster Jorun. Austveg var utdannet sykepleier og brukte ofte sine egne erfaringer i bøkene hun skrev. For voksne har hun skrevet Dr. Isabel (1977) og Isabels landsby (1978), to kjærlighetsromaner med dramatiske baktepper av krig og sykdom. Hennes siste bok er fagboken ''Utstøtt og uren. Spedalskhet – en svøpe for millioner'' (1987).
Yuan Guiren
Yuan Guiren (, født 1950 i fylket Guzhen i provinsen Anhui i Folkerepublikken Kina) er en kinesisk kommunistisk politiker. Han ble i 2007 Folkerepublikken Kinas undervisningsminister.
Han har tidligere vært president for Beijings pedagogiske universitet.
Gordana Marsenić
Gordana Marsenić (født 9. januar 2003) er en montenegrinsk håndballspiller, som spiller for den montenegrinske klubben og det montenegrinske kvinnelandslaget.
Hun ble tatt ut i bruttotroppen til Bojana Popović foran Håndball-VM 2021 i Spania, men var ikke blant de 19 utvalgte.
Hegnavatnet
Hegnavatnet er en innsjø i Hjelmeland kommune i Rogaland.
Vannet ligger 626 moh. på sørsiden av Jøsenfjorden og har et flateinnhold på ca 0,77 km². Vannet er en del av Vormo-vassdraget som er vernet fra fjord til fjell. Da utbyggingen av Ulla-Førre ble planlagt, var det meningen at det skulle foretas en mindre oppdemning av Hegnavatnet, slik at vannet kunne overføres til en pumpestasjon i Stølsdalen og derfra videre til Saurdal pumpekraftverk. Da dette ikke ble gjennomført, ble det startet en prosess med fredning som skjedde ved kongelig resolusjon 19. april 1991.
Hegnavatnet ligger i sin helhet innenfor Vormedalsheia landskapsvernområde.
Det er en gammel støl ved vannet og en hytte fra 1970-årene, og det fiskes ørret der.
Micropraonetha
Micropraonetha er en slekt av biller som tilhører den artsrike underfamilien Lamiinae i familien trebukker (Cerambycidae).
Utbredelse
Artene lever på Borneo.
Yoon Suk-yeol
Yoon Suk-yeol (født 1960) er en sørkoreansk politiker og jurist. Han har vært Sør-Koreas president siden mai 2022. Han tilhører Folkemaktspartiet, som står for en konservativ frimarkedspolitikk.
Liv og virke
Han vokste opp i en akademikerfamilie i Seoul, der faren var professor i økonomi ved Yonsei-universitetet. Han utdannet seg til jurist og gikk inn i påtalemyndigheten. Fra 2019 til 2021 var han Sør-Koreas statsadvokat.
Yoon har vært med på å etterforske korrupsjon og skatteunndragelse begått av tidligere presidentene Park Geun-hye og Lee Myung-bak og en rekke offentlige tjenestemenn og forretningsfolk.
Yoon ble nominert til statsadvokat av president Moon Jae-in fra Det demokratiske partiet, men etterforskningen av Moons justisminister bragte ham på kant med presidenten. Den konservative opposisjonen roste etterforskningen, og han kom derfor på tale som presidentkandidat. Yoon ble også selv anklaget for å misbruke påtalemyndigheten til politisk vinning. Etter at han gikk av som statsadvokat, meldte han seg som kandidat.
Stordø Kisgruber
Stordø Kisgruber A/S var et selskap som drev svovelkisgruven på Litlabø i Stord kommune fra 1907 til 1968.
Gruvene (på folkemunne kalt «gruene») var en viktig arbeidsplass på Stord, og mellom 150 og 400 arbeidere jobbet her. Den mest lønnsomme perioden var i 1950-åra. Arbeiderne bodde i gule hus rundt gruveområdet, mens funksjonærene bodde i hvite hus. Gruvesjakten under det karakteristiske heistårnet er om lag 750 meter dyp og går loddrett ned. For hver 50 meter finnes det flere kilometer lange gruveganger innover i fjellet. Til sammen er det 80 km med gruveganger, som i dag er fylt med vann.
Svovelkisen ble fraktet 3,3 km med elektrisk jernbane til utskipningshavnen på Grunnavågneset ved Sagvåg. Anlegget hadde en lastekapasitet på om lag 2000 tonn per skift og en lagerkapasitet på 40 000 tonn.
Området er i dag et museum og mange av byggene som var tilknyttet gruveområdet er bevart.
Starten
I 1861 fant to lokale bønder svovelkis i området og det ble startet sporadisk utvinning i dagbrudd fra 1865, og senere gikk man over til synkdrift. Det bergenske gruveselskap kjøpte eiendommen i 1870-åra og da byggingen av Vossabanen mellom Bergen og Voss begynte var behovet for dynamitt betydelig. Det ble derfor sett i gang dynamittproduksjon i 1877 og man drev stort sett gruven bare for å skaffe svovelkis til svovelsyreproduksjonen. En kald vinternatt i 1880 størknet nitroglyserinet i rørene og det var vanskelig å komme i gang med produksjonen morgenen etter. I iveren etter å få tint opp nitroglyserinet eksploderte hele anlegget. Fabrikken ble jevnet med jorden, tre mann omkom og en mann overlevde. Fem år senere solgte selskapet gruvene til ingeniør Koren og Tørres Dale, som tyve år tidligere hadde oppdaget de første kisgangene.
Det var stort behov for svovelkis i industrien i Europa og i 1904 ble eiendommen solgt til belgiske industrifolk. Stordø Kisgruber A/S ble grunnlagt 11. februar 1907 og senere solgt til tyske eiere. Tyskerne moderniserte driften for store summer.
Drift
Den første hovedaksjonæren i Stordø Kisgruber A/S var H. Fasting fra Antwerpen, men alt 28. februar 1908 ble to tredjedeler av aksjene solgte til det tyske selskapet Zellstoffabrik Waldhof og i 1912 kjøpte tyskerne også resten av aksjene. Waldhof utviklet og fornyet gruvedriften, men etter at driften var kommet godt i gang fekk Waldhof mindre innflytelse.
Natt til 24. januar 1943 utførte norske kommandosoldater tilknyttet No 5 troop, No 10 Inter Allied Commando, et raid mot gruvene, kjent som Raidet mot Stordø Kisgruber. Årsaken til dette var at tyskerne ikke skulle benytte svovelkisen i krigsproduksjonen. Arnfinn Haga har skrevet en bok om hendelsen kalt «Raidet mot Stordø Kisgruber». Etter krigen overtok Staten virksomheten som krigsbytte og i 1968 ble driften lagt ned. Stord kommune overtok da eiendommen.
Svovelkisen på Stord var den fattigeste av alle de kjente kisgruvene som var i drift i verden i denne perioden. Kisen hadde knapt 23 % svovel og intet kobber, som svovelkis ofte har. Waldhof valgte likevel å satse på Stordø-kisen fordi de trengte store mengder svovelkis i celluloseproduksjonen. Spanske kisgruver dominerte markedet og påvirket blant annet prisen på svovelkis. Som eier av Stordø-kisen kunne Waldhof selv bestemme prisen.
Erlend Bjøntegaard
Erlend Øvereng Bjøntegaard (født 30. juli 1990) er en norsk tidligere skiskytter som representerer Idrettslaget Bever'n.
Bjøntegaard debuterte i verdenscupen i skiskyting den 28. november 2012 med en 7.-plass på 20 km normaldistanse i svenske Östersund.
Bjøntegaard er sønn av Sigvart Bjøntegaard, som også var skiskytter i sine yngre dager.
Stordø Kisgruber
Drift
Stordø Kisgruber fikk hovedsakelig elektrisitet fra eget kraftverk på Børtveit, om lag 13 km nord for Litlabø. Her ble det levert 7 GWh i et gjennomsnittsår.
Geologi og produkt
Svovelkisen ble behandlet på området og salgsproduktet var et konsentrat med om lag 38 % svovel og 41 % jern. Salgsproduktet utgjorde om lag 42 % av rågodsmengden. Som biprodukt ble det levert singel, kalt «Stord Makadam».
Skole og målstrid
Etableringen av industristedet på Litlabø førte til at en egen skole, Litlabø skule, ble startet i 1929 og denne fikk på grunn av mange innflyttere bokmål som hovedmål, i en ellers sterkt nynorsk-dominert kommune. Skolen beholdt bokmålet til 1945, da hovedmålet ble endret til nynorsk. Rundt 1960 var det en aksjon for å gjeninnføre bokmål, og i folkeavstemningen i 1961 ble det flertall for bokmål (105 for bokmål, 84 for nynorsk), men skolestyret valgte å beholde nynorsk som hovedmål.
Route Zero
Route Zero er en musikk-EP med Turboneger, utgitt i 1989.
Sporliste
^ kun på kassetten "COMPUTECH" som fulgte med som supplement til de 50 første eksemplarene av singelen.
Den kaldeisk-katolske patriark av Babylon
Den nåværende patriarken er Louis Raphaël I Sako.
Richard Kjelstrup
Richard F. Kjelstrup (født 3. oktober 1917, død 23. desember 1997) var en norsk klarinettist og pedagog.
I en årrekke var han Norges ledende utøver på sitt instrument, og mange av dagens profesjonelle klarinettister og klarinettpedagoger har vært hans elever. Hans eldre bror var fiolinisten Aage Kjelstrup som spilte 2. fiolin i Oslo Filharmoniske Orkester i siste del av musikerkarrièren etter å ha vært fiolinist og kapellmester på restauranter i en årrekke.
Kjelstrup var elev ved 4. divisjon musikkskole i 1937, samtidig som han ble med som militærmusiker i Bergen 1937–41. Han studerte med Fritz Hofmann og spilte samtidig i Bergen Filharmoniske Orkester. Så bars det til Oslo for å studere med Oslo Filharmoniske Orkesters legendariske soloklarinettist Erling Carlsen. Senere studerte han med den franske klarinettlegenden Louis Cahuzac, og han førte Cahuzacs faglige prinsipper og spillestil til Norge.
Han var en tid musikksjef i Hans Majestet Kongens Garde. I hovedstaden spilte han i Nationaltheatrets orkester (1946–55) og deretter i Oslo Filharmoniske Orkester (1955–73). Fra 1962 var han orkestrets soloklarinettist.
Han var en av stifterne av Den Norske Blåsekvintett i 1955, og her musiserte han sammen med norske toppmusikere som fløytisten Ørnulf Gulbransen, oboisten Tom Klausen, hornisten Ivar Bratlie og fagottisten Torleiv Nedberg.
Pseudepixanthis
Pseudepixanthis er en slekt av fargerike biller som hører til gruppen skarabider (Scarabaeoidea).
Utseende
Ganske små (ca. 10 millimeter) gullbasser farget i gult eller oransje og svart. P. stella har pronotum svart med gul eller oransje kant, dekkvingene gule eller oransje med to brede, svarte tverrbånd, området bak det bakerste båndet skitten-gult.
Richard Kjelstrup
Han spilte regelmessig kammermusikk med Hindarkvartetten.
Pseudepixanthis
Levevis
Larvene lever gjerne i råtnende ved eller annet dødt, organisk materiale.
Richard Kjelstrup
Han var førsteamanuensis i klarinett ved den nystartede Norges musikkhøgskole 1973–84, professor samme sted (1985), samt lærer ved Barratt Due musikkinstitutt 1973–94. Han var også dirigent for flere korps.
Pseudepixanthis
Utbredelse
Slekten er utbredt på Madagaskar.
Richard Kjelstrup
Til Kjelstrups minne er det utgitt en CD med arkivopptak av Kjelstrup som solist og kammermusiker. En av hans elever, dirigenten Ole Kristian Ruud, har skrevet tekstboken med biografisk stoff om Kjelstrup. Albumet rommer en rekke arkivopptak med Kjelstrup hvor han framfører verk av blant andre Bjarne Brustad og kan oppleves som solist og kammermusiker. Læreren Erling Carlsen kan også høres på Cd' en.
Eileen Ford
Eileen Ford (født Eileen Cecile Otte 25. mars 1922 på Manhattan i New York City, død 9. juli 2014 i Morristown i New Jersey) var en amerikansk modellbyråleder. I 1946 grunnla hun sammen med ektemann Jerry Ford Models.
Acinopus
Acinopus er en slekt av billene i delgruppen (underfamilien) markløpere (Harpalinae) i familiegruppen løpebiller.
Brøskjahagan naturreservat
Brøskjahagan naturreservat er et bratt område med edelløvskog på odden mellom Surnadalsfjorden og Stangvikfjorden i Surnadal kommune, Møre og Romsdal. Reservatet strekker seg fra sjøen på nordsiden opp mot nær 300 meter over havet, og ovenfor bebyggelsen i Stangvikvegen på vestsiden.
Acinopus
Utseende
Middelsstore til store, nokså brede og kraftige, svarte løpebiller, antenner og bein noe lysere.
Brøskjahagan naturreservat
Skogen er velutviklet, og huser flere kravfulle arter som er viktige for det biologiske mangfoldet.
Acinopus
Levevis
Artene finne på tørre, lysåpne steder. De lever gjerne under steiner. Ulikt de fleste andre løpebiller er de planteetere.
Brøskjahagan naturreservat
Det er ikke tillatt å endre naturmiljøet. Dyr og planter er vernet, og motorisert ferdsel er fobudt. Bålbrenning er heller ikke tillatt.
Acinopus
Utbredelse
Slekten er utbredt fra Kapp Verdeøyene i vest til det vestlige Kina i øst.
Nasjonalt villakssenter
Nasjonalt villakssenter er en norsk stiftelse som skal styrke formidlingen av kunnskap om vill laksefisk. Arbeidet omfatter laksefiskene villaks, sjøørret, sjørøye, namsblank og byglandsbleke.
Stiftelsen har enheter i Lyngdal, Lærdal, Namsos og Tana.
Mary Wortley Montagu
Mary Wortley Montagu (født Pierrepont; 15. mai 1689, død 21. august 1762) var en engelsk aristokrat som en lady, forfatter og poet. Lady Mary tilbrakte sitt tidlige liv i England. I 1712 giftet hun seg med diplomaten Edward Wortley Montagu, som senere tjente som den britiske ambassadøren til Høyporten i Istanbul. Mary ble med ektemannen til Det osmanske rike, hvor hun skulle tilbringe de neste to årene av livet. I løpet av sin tid der skrev Mary mye om sin erfaring som kvinne i det osmanske Istanbul. Etter at hun kom tilbake til England, viet hun oppmerksomheten til oppdragelsen av familien før hun døde av kreft i 1762.
I England huskes hun i dag hovedsakelig for sine brevene, særskilt hennes Turkish Embassy Letters (tyrkiske ambassadebrev) som beskrev hennes reiser til Det osmanske riket som hustru av den britiske ambassadøren i Tyrkia, som Billie Melman har beskrevet som «det aller første eksemplet på et sekulært verk av en kvinne om den muslimske orienten». Skriftene hennes tar for seg og utfordrer samtidens sosiale holdningene til kvinner og de hindringer dette førte til for deres intellektuelle og sosiale vekst.
De ti slikheter
De ti slikheter (kinesisk: 十如是; pinyin: shí rúshì; japansk: 十如是 jū nyoze) er et mahayanabuddhistisk begrep som brukes i skolene tiāntái, cheontae, tendai-shū og Nichirenbuddhismen. Begrepet finnes i andre kapittel av Kumārajīvas oversettelse av Lotussutraen, og «betegner den ytterste virkelighet (virkelighetens kjennetegn) til alle dharmaer i begreper om ti slikheter». Begrepet er også kjent som de ti aspekter av virkeligheten, de ti faktorer i livet og virkeligheten ved all eksistens.
Føskersjøen
Føskersjøen er en innsjø ca fire km sør for Kongsvinger sentrum, mellom bydelen Rasta i nord og Sigernessjøen i sør. Sjøen er 1,6 km lang og opptil 0,6 km bred. Den ligger 185 meter over havet og har et areal på 0,52 km².
Bror Helgestad
Bror Helgestad (født 1970) er en norsk politiker som representerer Senterpartiet. Fra 2019 er han ordfører i Østre Toten kommune. Han er gardbruker og utdannet veterinær og har egen praksis i hjemkommunen.
Isaac Bolívar
Isaac Bolívar Hernández (født 9. mai 1991) er en colombiansk landeveissyklist. Han sykler for Unitedhealthcare Pro Cycling. I tiden i Unitedhealthcare har han blant annet vært med i Tour of California og Tour de Langkawi der han kom på andreplass i klatrekonkurransen.
Invergordon
Invergordon (skotsk-gælisk: Inbhir Ghòrdain eller An Rubha) er en by og en havn i Easter Ross i regionen Highland i Skottland. Byen ligger i sognet Rosskeen ved bukten Cromarty Firth, som er en sidearm av Moray Firth på den skotske nordøstkysten. Byen hadde beregnet 3930 innbyggere i 2020.
Historie
Invergordon fikk navnet sitt fra adelsmannen William Gordon, en lokal grunneier på begynnelsen av 1700-tallet. I århundrer var eiendommen som Invergordon nå står på kjent som Inverbreakie, «munningen av Breakie», Breakie er antagelig bekken som kommer inn i Firth ved broen Rosskeen Bridge, nær den gamle sognekirken vest for den nåværende byen.
Byen bygget opp rundt havnen som ble etablert i 1828. Området ble en politiområde i 1863 og Invergordons rådhus sto ferdig i 1871.
Invergordon Grain Distillery, drevet av whiskygiganten Whyte & Mackay (med eiere på Filippinene), ble etablert i 1959. Tiknyttet destilleriet var sekkepipebandet Invergordon Distillery Pipe Band som ble dannet i 1964.
I 1971 åpnet British Aluminium Company, som var 47 % eid av Reynolds Metals, et aluminiumsverk i Invergordon.
Fra begynnelsen av 70-tallet ble oljeindustri viktig for Invergordon, og et verft for bygging og reparasjon av oljerigger ble åpnet i Nigg like ved. Verftet er fortsatt i drift.
Den dype havna i Invergordon gjør at byen årlig blir besøkt av flere cruiseskip med turister som besøker det skotske høylandet.
Marinebase
Sjøforsvarsinstituttet ble designet i 1914 av Edinburgh-arkitekten Stewart Kaye i påvente av første verdenskrig. Invergordon har vært benyttet som havn av Royal Navy siden 1800-tallet, og fra begynnelsen av 1900-tallet ble det en offisiell marinebase. I 1915 eksploderte krysseren HMS «Natal» som lå for anker i Invergordon, over 300 mennesker omkom. Marinebasen var stedet for Invergordon-mytteriet i 1931, hvor rundt 1000 sjøfolk i den britiske atlanterhavsflåten i skip fra Royal Navy ved Invergordon i to dager var i åpent mytteri. Det var ett av de få militære streiker i britisk historie, men forårsaket panikk på aksjebørs i London og økte Storbritannias økonomiske problemer og tvang landet ut av gullstandarden 21. september 1931. Levningene av marinebasen kan ses i tankene som ligger bak byens sentrum; havnen som pleide å ha brensel og vannforsyninger.
Invergordon ble oppgitt som base av Royal Navy under den andre verdenskrig siden byen lå innenfor rekkevidden av tyske fly fra baser på det europeiske fastlandet.
Hans Bergh
Hans Anders Bergh (født 6. juni 1970) er en svensk tidligere fotballspiller.
Rômulo Borges Monteiro
Rômulo Borges Monteiro (født 19. september 1990) er en brasiliansk fotballspiller som spiller for den kinesiske klubben Shijiazhuang Ever Bright FC
Hans Bergh
Hasse Bergh fikk sine to opptredener på da han spilte bortekampene mot  og  i januar 1998.
Bergh ga seg som fotballspiller etter én sesong med IFK Timrå som endte med nedrykk fra division 1 i 2007.
Den kaldeisk-katolske kirke
Den kaldeisk-katolske kirke er én av den katolske kirkens 23 særkirker. Kirken følger den kaldeiske ritus og bruker syrisk og arabisk som liturgisk språk, men anerkjenner paven som religiøst overhode. Den kaldeisk-katolske kirke har omtrent 450 000 tilhengere, hovedsakelig i Irak, USA og Australia. Særkirkens overhode er den kaldeiske patriark av Babylon, som siden ca. 1950 har sitt sete i Bagdad. Nåværende patriark er Louis Raphael I Sako.
Historie
Den kaldeisk-katolske kirke stammer fra den assyriske kirke i øst, som tidligere også ble kalt den kaldeiske kirke. På 1400-tallet oppsto det meningsforskjeller, da den assyriske kirken mente at bare slektninger av den daværende katolikos-patriarken Mar Simon IV kunne inneha dette embetet. Misnøyen med dette økte og førte til et brudd i 1552, da en ulærd gutt ble innsatt som katolikos-patriark og godkjent av paven. Den assyriske kirken ble da delt i to rivaliserende kirker med hver sin katolikos-patriark, en i Alqosh (i dagens nordlige Irak) og en pavelig utsendt patriark i Diyarbakir (i det nåværende østlige Tyrkia).
Den sistnevnte kirken ble til dagens assyriske kirke i øst, mens den katoliske grenen nå kalles den kaldeisk-katolske kirke. Dens fulle fellesskapet med Roma ble gjenopprettet i 1830, da pave Pius VIII anerkjente patriarkens verdighet med tittelen patriark av Babylon.
Medlemmer
Anslaget over antall medlemmer varierer fra en halv til én million. Kirken har 18 biskoper og rundt 150 prester. Rundt halvparten av prestene virker i Irak, og rundt 20 prester betjener de rundt 140 000 medlemmene i USA. Rundt 120 000 medlemmer bor i Frankrike, hvorav halvparten i Stor-Paris. Den første kaldeisk-katolske kirken i Frankrike ble vigslet i Paris’ forstad Sarcelles i 2004.
Kirken har omkring 240 000 registrerte medlemmer i Irak og har ellers medlemmer i USA, Australia, Syria, Jordan, Libanon, Iran, Tyrkia, Egypt, Israel, Frankrike og Georgia. En stor del av kirken har flyttet til Michigan, USA. Både der og i California finnes det sju menigheter.
Et kjent menighetsmedlem var Saddam Husseins utenriksminister Tariq Aziz.
I Norge
I Oslo feires det messe etter kaldeisk ritus rundt hver tredje måned, arrangert av St. Joseph kirkeforening for kaldeere i Norge. Ettersom kaldereene i Norge ikke har noen egen hierark, er de latinske biskoper for Oslo katolske bispedømme og i Trondheim og Tromsø deres biskoper, og de skal etterstrebe å støtte dem i deres kirkelige liv slik at det kan utfolde seg best mulig etter egen skikk og lov.
Den kaldeiske ritus skiller seg ikke så veldig fra den latinske ritus som er vanlig i Norge, bortsett fra at messen holdes på arameisk. Videre gis konfirmasjonens sakrament allerede ved dåpen. I Norge er kirken organisert gjennomo St. Joseph forening for Kaldeere i Norge og omfatter rundt 100 familier.
Struktur
Den kaldeinsk-katolske kirke er organisert i 21 eparkier (bispedømmer), hvorav ni er erkeeparkier (kursivert i listen; kirkeprovinser og metropolitanbispedømmer er fremhevet i fet). I tillegg kommer to vikariater (mindre skrifttype i listen).
Ona Carbonell
Ona Carbonell Ballestero (født 5. juni 1990 i Barcelona) er en spansk synkronsvømmer som deltok i de olympiske leker 2012 i London.
Carbonell vant en olympiske sølvmedalje i synkronsvømming under Sommer-OL 2012 i London. Sammen med Andrea Fuentes kom hun på andreplass i duett bak Natalja Isjtsjenko / Svetlana Romasjina fra Russland.
Under Sommer-OL 2020 i Tokyo som ble arrangert i 2021, ble hun nummer 7 i lagkonkurransen.
Crepidius
Crepidius er en slekt av biller som hører til familien smellere (Elateridae).
Vitenskapsåret 1486
Vitenskapsåret 1486 er en oversikt over hendelser, fødte og avdøde personer med tilknytning til vitenskap i 1486.
Crepidius
Utseende
Middelsstore, slanke, blanke, rødbrune smellere. Antennene er kamformede hos hannene. Pronotum er forholdsvis smalt, trapesformet, bakhjørnene skrått trukket ut bakover. Dekkvingene har tydelige punktstriper.
Utbredelse
Slekten er utbredt i den neotropiske økosonen.
Joker (film)
Joker er en amerikansk thrillerfilm fra 2019 med Joaquin Phoenix i hovedrollen som den fiktive tittelfiguren.
Filmen ble regissert og produsert av Todd Phillips, som også bidro til manus. I andre roller finner man blant annet Robert De Niro, Zazie Beetz, Frances Conroy, Brett Cullen, Glenn Fleshler, Bill Camp, Shea Whigham og Marc Maron. Filmen gjenforteller hvordan Arthur Fleck utvikler seg til karakteren «Jokeren», som opprinnelig ble skapt til DC Comics' tegneserier om Batman, ble til.
Handlingsreferat
I 1981 bor klovn og standup-komiker Arthur Fleck sammen med sin mor, Penny, i Gotham City. Byen er full av kriminalitet, og høy arbeidsledighet. Arthur lider av en nevrologisk lidelse som i stor grad påvirker hans oppførsel i samfunnet: Han er psykisk syk, har usammenhengende tale, og viser upassende følelsesmessige reaksjoner ved stressende situasjoner. For eksempel kan han bryte ut i ukontrollerbar latter når han blir alt for nervøs. Etter at en gjeng kriminelle angriper Arthur, gir hans kollega Randall ham en pistol for beskyttelse.
Arthur har et forhold med sin nærmeste nabo, alenemor Sophie Dumond, og inviterer henne til hans kommende stand-up ved et nattklubb. Når han forsøker å underholde de innlagte ved et sykehus for barn, faller pistolen hans ut av en lomme. Arthur får sparken når Randall lyver om at pistolen var Arthurs egen. På en t-bane, fremdeles i klovnesminke og antrekk, blir Arthur slått ned av tre fulle forretningsmenn fra bedriften Wayne Enterprises. Han skyter dem i selvforsvar. Dødsfallene blir straks fordømt av milliardær og ordfører-kandidat Thomas Wayne, som kaller folk som er misunnelige på mer vellykkede og rike mennesker for «klovner».
Demonstrasjoner mot den rike eliten i Gotham City begynner, og demonstranter tar på seg klovnemasker slik som Arthur gikk med. Samtidig sliter Gotham City med elendig økonomi, og må stenge forskjellige helse-programmer. Dette gjør at Arthur plutselig står uten terapi eller medisin. Sophie er til stede ved Arthurs stand-up-rutine, som går dårlig. Arthur begynner å le ukontrollert, og publikum liker ingen av vitsene hans. Arthurs store idol, den populære talkshow-verten Murray Franklin, håner Arthur ved å vise klipp fra komedien på showet sitt. Arthur oppdager et brev skrevet av Penny til Thomas Wayne, med påstand om at han er Thomas sin uekte sønn.
Arthur reiser til herskapshuset deres, Wayne Manor, hvor han møter Thomas sin lille sønn Bruce Wayne. Men Arthur flykter etter en konfrontasjon med familiens butler Alfred Pennyworth. Etter et besøk fra to politibetjenter som etterforsker drapene på t-banen, får Penny hjerneslag og blir innlagt på sykehus. Arthur sniker seg inn på en privat begivenhet på en kino for å konfrontere Thomas Wayne, som forteller ham at Penny lever i villfarelse og ikke var hans biologiske mor. I fornektelse går Arthur til Arkham State Hospital, og stjeler informasjon om Penny fra arkivet. Det viser seg at hun adopterte Arthur da hun jobbet som sykepleier ved mentalsykehuset på 1950-tallet. Arthur vokste deretter opp sammen med henne og hennes voldelige kjæreste, som senere ble arrestert og døde i fengsel.
Selv om Penny påstår at hun tidligere hadde en affære med Thomas Wayne, kan dette også ha vært en oppdiktet løgn. Forferdet reiser Arthur hjem til Sophie. Skremt forteller Sophie at han befinner seg i feil leilighet, og ber ham gå sin vei. Det avsløres dermed at forholdet deres var en av Arthurs mange vrangforestillinger. Dagen etter dreper Arthur moren sin, som fremdeles var innlagt på sykehuset. Arthur blir deretter invitert til Murrays show. Før showet går live ber Arthur om at Murray introduserer ham som Joker, en referanse til Murrays tidligere hån. Arthur kommer på scenen under applaus fra publikum.
Men stemningen endres raskt når Jokeren oppfører seg ondskapsfullt, forteller syke vitser, bekjenner å ha tidligere begått drap, og raser om hvordan samfunnet aldri bryr seg om psykisk syke eller andre mennesker med problemer. Murrays entusiasme for Arthur daler også raskt, og han truer med å kontakte politiet. Men Arhur skyter Murray i hodet på direktesendt TV. Han blir deretter arrestert for drap, og opptøyer bryter løs over hele Gotham City. En av demonstrantene møter Wayne-familien i et mørkt smug, og myrder Thomas Wayne og hans kone, Martha. Men sønnen deres Bruce Wayne overlever angrepet.
Mottagelse
Filmen har mottatt blandede kritikker både internasjonalt og i norske media, mens Phoenix' innsats gjennomgående får meget god omtale. Den vant klassen for beste utenlandske kinofilm under Amandaprisen 2020.
Postessiv
Postessiv er en kasus som betegner et stedsforhold mellom to substantiver, hvor det ene befinner seg bakenfor det andre. Denne kasus opptrer i noen dagestanske sprog. I lingvistikk forkortes den vanligvis til poste.
Førerromsfilm
Fra filmens og videoens barndom
Allerede i filmens tidlige og eksperimentelle barndom i 1890-årene fantes det en populær stumfilmsjanger som på engelsk ble kalt «phantom ride», der man monterte et kamera frampå et tog eller et annet kjøretøy og tok opp film mens toget gikk framover. American Mutoscope and Biograph Companys The Haverstraw Tunnel fra 1897 regnes som den første og er 1538 bilderuter lang. En annen lignende film er Georges Méliès' Panorama pris d'un train en marche (Panorama tatt fra et tog i bevegelse) fra 1898, hvor kameraet er montert på taket av en av vognene i toget. Et annet eksempel er Miles Brothers' A Trip Down Market Street fra 1906 som er en 13 minutter lang film tatt opp fra et kamera montert på en av San Franciscos kabelsporvogner som kjører langs Market Street fra 8th Street og ned mot Ferry Building. Opptaket er gjort bare få dager før det store jordskjelvet og etterfølgende branninfernoet og er dermed også av historisk betydning.
Laurie Spiegel
Laurie Spiegel (født 20. september 1945) er en amerikansk komponist. Hun har jobbet ved Bell Laboratories, med datagrafikk, men er først og fremst kjent for sine elektroniske musikk komposisjoner og sin algoritmiske komposisjons-programvare Music Mouse. Hun spiller i tillegg til synthesizers også gitar, mandolin, banjo og lutt.
Førerromsfilm
Fra filmens og videoens barndom
Etter hvert som videospillere begynte å bli vanlige på starten av 1980-årene åpnet det seg også et marked for nisjeproduksjoner innen levende bilder, og et av dem var filmer tatt opp i førerrommet på lokomotiver rundt omkring i verden. Utsikten fra et lokomotiv har tradisjonelt sett vært forbeholdt lokføreren og eventuelt annet personale med tilgang til førerrommet, men med disse filmene kunne hvem som helst få oppleve det, til og med fra sin egen stue. Filmene har vært for spesielt interesserte og har derfor ikke vært tilgjengelige via vanlige distribusjonskanaler, men i stor grad via postordre fra produksjonsselskapet, via jernbanerelaterte tidsskrifter, i modelljernbaneforretninger eller via museer og museumsjernbaner. Museumsjernbaner har gjerne tilbudt filmer fra sine banestrekninger som en form for markedsføring. En av de tidligste aktørene på dette markedet var britiske Video 125 Ltd som har produsert denne typen filmer siden 1984. Hovedsakelig fra banestrekninger i Storbritannia og Irland, men også fra andre steder i Europa.
Som nattlige pauseprogrammer på TV
I 1993 gjorde den vest-berlinske kringkasteren Sender Freies Berlin (SFB) førerromsfilmer tilgjengelig for vanlige folk da de i samarbeid med Deutsche Bundesbahn og Deutsche Reichsbahn begynte å sende opptak fra Berlins forstadsbaner som pauseprogram på nettene. Fra 3. september 1995 til 26. oktober 2013 ble førerromsfilmer sendt som nattlige pauseprogrammer på ARDs hovedkanal Das Erste under tittelen Die schönsten Bahnstrecken Deutschlands (Tysklands vakreste jernbanestrekninger). Programmene ble satt opp midt på natten som et buffer mellom kveldsprogrammene og morgenprogrammene og kunne derfor variere i lengde fra natt til natt fordi for eksempel filmer vist på kvelden hadde forskjellig spilletid. Om man ikke hadde kommet fram til slutten av strekningen før neste program begynte, fortsatte visningen fra samme sted neste natt. Programmene ble produsert av SFB, senere Rundfunk Berlin-Brandenburg (RBB) i samarbeid med EK-Verlag GmbH, som blant annet har utgitt jernbanetidsskriftet Eisenbahn-Kurier siden 1966. EK-Verlag tilbyr disse filmene som kjøpefilm. Det har også vært laget andre varianter av programmet under titlene Die schönsten Bahnstrecken Europas (Europas vakreste jernbanestrekninger) og Die schönsten Bahnstrecken der Welt (Verdens vakreste jernbanestrekninger) fra henholdsvis baner i Europa og verden forøvrig. Blant annet har Bergensbanen fra Oslo til Bergen blitt vist i opptak fra 6. august 1997.
Laurie Spiegel
Hun forsørge seg på 1980-tallet gjennom programvareutvikling, men Spiegel hadde også som mål å bruke teknologien ved musikken som et middel til å fremme kunsten sin. Med hennes egne ord, "Jeg automatiserer alt som kan automatiseres for å være friere til å fokusere på de aspektene ved musikk som ikke kan automatiseres. Utfordringen er å finne ut hva som er hva".
Førerromsfilm
Som nattlige pauseprogrammer på TV
Deutsche Bahns egen nisjekanal Bahn TV (som var tilgjengelig på Astra 19.2°Ø i perioden 2003–2008) sendte også førerromsfilmer for å fylle opp mellom de andre programmene og utenom vanlig sendeplan under tittelen Bahn TV in Fahrt (Bahn TV på farten).
Jerko Matulić
Jerko Matulić (født 20. april 1990 i Supetar) er en kroatisk håndballspiller, som spiller på høyre kant for den franske klubben og det kroatiske håndballandslaget.
Laurie Spiegel
Spiegels realisering av Johannes Keplers "Harmonices Mundi" ble valgt for åpningssporet på "Sounds of Earth"-delen av den gyldne rekorden som ble plassert om bord på romfartøyet Voyager i 1977.
Førerromsfilm
Minutt for minutt (NRK)
9. oktober 2009 tok NRK opp førerromsfilm fra hele turen med Bergensbanen mellom Bergen og Oslo som ble vist i beste sendetid på NRK2 fredag 27. november 2009, på dagen 100 år etter den offisielle åpningen av banen. I tillegg til ett kamera montert foran benyttet man også to kameraer som tok opp ut til sidene og man panorerte digitalt mellom de tre kameravinklene. I tillegg hadde man et fjerde kamera og en reporter som gikk ut på perrongen og intervjuet folk når toget stoppet ved stasjonene og om bord i toget. Programmet inneholdt ellers historiske bilder, filmer og lydopptak, i tillegg til musikk med tematisk eller geografisk tilknytning. Bergensbanen minutt for minutt ble det første av en serie programmer under navnet «minutt for minutt», som senere ble kjent under sjangerbetegnelsen sakte-TV. Året etter fulgte de opp med Bybanen i Bergen minutt for minutt som ble vist 23. juni 2010 i forbindelse med åpningen av Bybanen. Opptaket viser strekningen fra Nesttun til Byparken. Senere samme år kom også Flåmsbana minutt for minutt, som viser turen med den da 70 år gamle Flåmsbana fra Myrdal til Flåm. I forbindelse med Ski-VM 2011 kom Holmenkollbanen minutt for minutt med Holmenkollbanens strekning fra Majorstuen til Holmenkollen, og i 2012 kom Nordlandsbanen minutt for minutt i forbindelse med at det var 50 år siden Nordlandsbanen ble åpnet helt fram til Bodø. Turen ble tatt opp på fire turer fra Trondheim til Bodø gjennom hver av de fire årstidene og ble klippet sammen til én tur der det underveis veksles mellom årstidene.
Jerko Matulić
Han ble tatt ut til å representere Kroatia under Håndball-VM 2011 i Sverige, der de endte på en 5.-plass.
Laurie Spiegel
Albumet hun ga ut i 1980, The Expanding Universe, er nummer 12 på Pitchfork sin liste over de beste ambient albumene, The 50 Best Ambient Albums of All Time. Et annet verk, med tittelen «Sediment», ble brukt i 2012-filmen The Hunger Game s.
Førerromsfilm
På skinner (DR)
Julen 2011 viste Danmarks Radio (DR) ti konvensjonelle førerromsfilmer fra baner rundt omkring i Danmark under navnet På skinner. I høstferien 2012 fulgte de opp med 30 filmer til, og har med det dekket nesten hele det danske jernbanenettet hvor det finnes persontrafikk. Det er til og med laget film fra Københavns metro, som fordi den er en automatbane gir passasjerene denne utsikten til vanlig. Serien ble så populær at DR også har gitt den ut som kjøpefilm.
Alfhild Myhre
Alfhild Myhre (født 18. april 1887 i Østre Aker, død 22. mars 1974 i Oslo) var en norsk skuespillerinne.
Førerromsfilm
Mer minutt for minutt
I 2011 tok NRK konseptet et godt stykke videre fra opphavet med programmet Hurtigruten minutt for minutt hvor man byttet ut jernbane med Hurtigruten, innførte en del flere elementer og kameravinkler og gjorde det hele til en kontinuerlig direktesending. Fra 16. til 22. juni ble hele den 134 timer lange seilasen med MS «Nordnorge» fra Bergen til Kirkenes sendt direkte på NRK2. I denne sammenhengen ble den konvensjonelle førerromsfilmen fra brua bare en liten del av den store helheten. I tillegg til flere kamerateam som filmet rundt på og ut fra båten brukte man et gyrostabilisert kamera fra Cineflex med veldig stor brennvidde og et kamera som hang ned foran baugen. Siden dette var en direktesending ble det et veldig stort fokus på folk og hva seerne selv kunne bidra med, i motsetning til en vanlig førerromsfilm som kun viser en bit av hverdagen. Året etter fulgte man opp i et noe mindre og tregere format med Telemarkskanalen minutt for minutt da man 26. august 2012 fulgte MS «Victoria»s seilas opp Telemarkskanalen. Somrene 2013 og 2015 prøvde man å gjenskape litt av konseptet med Hurtigruten-seilasen under tittelen «Sommerbåten». Man fulgte den tidligere hurtigruta MS «Sjøkurs» opp og ned langs kysten i flere uker samtidig som man spilte inn underholdningsprogrammet Sommeråpent i havnene man besøkte. Dette ble gjenskapt med et seilas med hjuldamperen DS «Skibladner» på Mjøsa over fem dager i juli 2016.
Fly med oss (TV 2)
I løpet av snaut tre uker fra 18. mai til 5. juni 2014 tok TV 2 konseptet opp i luften med programmet Fly med oss. Et helikopter utrustet med et Cineflex-kamera og et 360°-kamera fløy rundt i store deler av Norge, fra sør til nord, og viste mange severdigheter fra luften. Ferden startet på Oslo lufthavn (Gardermoen) og var innom alle Avinors trafikkerte flyplasser i løpet av turen. Hele turen er tilgjengelig på nett, mens det kun ble sendt sammendrag på kveldene på TV 2.
BBC Four Goes Slow
I mai 2015 lanserte britiske BBC sitt sakte-TV-konsept BBC Four Goes Slow på kanalen BBC Four, og programmene som er førerromsfilmer fikk tittelen All Aboard!. I ''All Aboard! The Canal Trip'' som ble sendt 5. mai 2015 følger vi en kanalbåt langs Kennet og Avon-kanalen i Wiltshire fra det øverste slusekammeret ved Bath til Dundas-akvedukten, mens vi i ''All Aboard! The Sleigh Ride'' som ble sendt 24. desember 2015 følger en reinsdyrslede langs en gammel postrute i området mellom Karasjok og Ravnastua fjellstue. 29. august 2016 viste kanalen ''All Aboard! The Country Bus'' som følger en buss på rute 830, kjent som «The Northern Dalesman», fra Richmond i øst, gjennom Swaledale i Yorkshire Dales nasjonalpark, til Ingleton i vest. Filmene var på to timer og hadde faktaopplysninger plassert rundt i terrenget som utvidet virkelighet.
Jerko Matulić
Seks år senere ble han kalt inn til den kroatiske troppen under Håndball-VM 2017 i Frankrike, for å erstatte Josip Božić Pavletić før den siste gruppespillkampen.
Guvernementet Tver
Guvernementet Tver var et guvernement i Russland på det såkalte Moskvalandet, på begge sider av øverste Volga, begrenset av Pskov og Novgorod i vest og nord, Jaroslavl og Vladimir i øst, Moskva og Smolensk i sør.
Carbotriplurida
Carbotriplurida er en utdødd insektgruppe, som er kjent fra bare én fossil art. Det har blitt foreslått at denne er søstergruppen til de vingede insektene (Pterygota) og danner et evolusjonært mellomledd mellom primært vingeløse og vingede insekter.
Utseende
Carbotriplura kukalovae var et meget stort insekt, kroppen på typeeksemplaret er over 10 centimeter lang haletrådene ikke medregnet. Hodet var bredere enn langt med store fasettøyne. Av antennene er bare de tre innerste leddene bevart, men de var etter alt å dømme lange og trådformede. Palpene (munnfølerne) var tynne og fem-leddete. Insektet hadde velutviklede kjever (mandibler). På torax hadde hver av de tre segmentene korte sidelober (vingelignende vedheng), slike fantest også på alle unntatt det bakerste av de 10 bakkroppsleddene. Beina var lange og middels kraftige. Føttene (tarsene) er slanke, det er uklart hvor mange ledd de var bygd opp av - det kan ha vært fem ledd som vanlig hos insekter, men det kan også ha vært så mye som åtte. Det synes å ha vært korte, beinlignende ekstremiteter også på bakkroppen. Kjønnsorganene er ikke bevart på typeeksemplaret (kanskje fordi det ikke var et fullvoksent eksemplar?). Bakerst er det tre, nær 4 centimeter lange haletråder.
Levevis
Ingenting er kjent om leveviset til dette dyret. Den ble først tolket som en vannlevende nymfe, men det er usikkert om den har levd i vann eller på land.
Fossiler
Arten er beskrevet fra Karbon-tiden, ca. 310 millioner år før nåtid. Fossilet ble først tolket som en nymfe av et døgnflue-lignende insekt, senere som en børstehale, før det ble foreslått at det representerer en gruppe helt for seg selv. Vedhengene (paranota) på sidene av thorax blir tolket som et forstadium til det som senere utviklet seg til vinger. Det er ikke spor av noe ledd mellom paranota og thorax, så det er lite sannsynlig at disse er vingeknopper under utvikling slik man finner det den dag i dag hos insekter med ufullstendig forvandling.
Alfhild Myhre
Liv og virke
Alfhild Myhre medvirket ved enkelte oppsetninger i Kristiania før hun spilte ved Trondhjems Nationale Scene fra oppstarten 15. september 1911.
Laurie Spiegel
Hun har blitt innlemmet i National Women's Hall of Fame.
Alfhild Myhre
Liv og virke
Myhre medvirket i 1920 i den såkalte «Baldevin-turnéen», der hun medvirket i Hauk Aabels og Harald Stormoens oppsetninger av komedien Baldevins Bryllup av Vilhelm Krag. I 1921-1922 var hun ved Intimteatret i Kristiania. I 1925 medvirket hun i ''Aabel-Bernau-Turnéen.
Hun hadde i 1931 en liten rolle i Tancred Ibsens film Den store barnedåpen.
Myhre var en periode sekretær for Bjørn Bjørnson, teatersjef på Nationaltheatret. Etter sin tid ved teatrene engasjerte hun seg en årrekke i humanitært arbeid. Under andre verdenskrig ble hun arrestert av okkupasjonsmakten for å ha smuglet megndevis av pakker til og fra fanger på Grini.
Marie-Claude Najm
Marie-Claude Najm (født 6. april 1971 i Beirut) er en libanesisk professor og politiker, som fra januar til august 2020 var justisminister i Libanon.
Najm er utdannet innen jus, og har hovedfag fra Université Saint-Joseph i Libanon og en doktorgrad fra Université Panthéon-Assas i Paris. Hun har arbeidet som advokat i Beirut, og var en av grunnleggerne av bevegelsen Khalass! i 2007. Khalass ble etablert for å forsøke å løse den politisk låste situasjonen i landet. Hun støttet de libanesiske protestene i 2019-20 («Oktoberrevolusjonen»).
I januar 2020 ble hun utnevnt til Libanons justisminister, under statsminister Hassan Diab. Den 10. august 2020 leverte hun sin avskjed til regjeringen, etter havneeksplosjonen i Beirut og på grunn av det hun beskrev som «i respekt for martyrene og sårene til de sårede, savnede og fordrevne, og som svar på offentlighetens vilje til forandring».
Zhang Huoding
Zhang Huoding (forenklet kinesisk: 張火丁, pinyin: Zhāng Huódīng, født i 1971 i Baicheng i provinsen Jilin i Folkerepublikken Kina) er en kjent kinesisk operasangerinne. Hun studerte ved Chens skole for Pekingopera.